lv en it lv lv en fr en lv en fr en lv lv lv lv lv lv lv lv lv lv lv lv ca en en en fr lv lv en en lv en en en zh en en en en en en en lv en en en lv lv en en en lv en en en lv en en en lv en en en lv en en en lv lv en en en lv en en en lv en en en lv en en en en fa en en en en en en en lv en
Vienīgais Latvijas glābšanas plāns – N.R.
May 6, 201026 Comments on Vienīgais Latvijas glābšanas plānsCrazy Thoughts, Politics
Vakar twitteri lasot prātā iešāvās lieliska doma. Pirms turpinu rakstīt, uzreiz paceļu sarkasma karodziņu.
Tātad doma ir pārveidot Latvijas valsts uzbūvi balstoties uz veiksmīgajiem Eirovīzijas un Ziedojumu sistēmu piemēriem.
Katram iedzīvotājam savu nodokļu slogu būtu iespēja pašam sadalīt pa jomām. Katrā jomā konkursa kārtā varētu pieteikties jebkurš industrijas pārstāvis, piemēram “SIA Kruto Ceļu Būve” varētu izlīmēt ielās plakātus, ka ir gatavi sakopt visus Latvijas asfalta ceļus, un klāt pieliktu savu numuriņu #15432, kas tālāk būtu izmantojams balsojumā.
Katram iedzīvotājam būtu īpašs VID konts, kurā nonāktu visi viņa maksātie nodokļi, tikai šajā jaunajā Latvijā nodokļus dalīt viņš varētu pats. Papildus – nebūtu nekādu ministriju vai valsts iestāžu, tikai bariem privāto kantoru, kas varētu darīt pilnīgi jebko ko tie vēlas, ārstēt bērnus, pabarot nabagos, kontrolēt satiksmi, ķert noziedzniekus utt.
Iedzīvotāji no saviem privātajiem VID kontiem varētu dalīt naudu pēc saviem ieskatiem, norādot cik kuram uzņēmumam vēlas piešķirt. Uzņēmumi savukārt līdzīgi kā politiķi mūsdienās – reklamētos, melotu un visādi citādi mēģinātu pārliecināt pilsoni ka tieši “SIA Kruto Ceļu Būve” ir labāka par “SIA Taisno Ceļu Būve” un vēl astoņpadsmit līdzīgajiem. Uzņēmumi reizi noteiktā skaitā mēnešu saņemtu saziedoto naudu, un tērētu to apsolītajiem mērķiem.
Protams ja darbs nebūtu labi izdarīts, Iedzīvotāji varētu atstāt negatīvas atsauksmes Delfu komentāru stilā, un uzņēmums nākamreiz neko daudz nesaņemtu (ja nu vienīgi no naivās Martas Lapmežciemā).
Ja iedzīvotājs nebūtu sadalījis visu pieejamo naudu, vai nebūtu to darījis vispār, nauda pārietu noteiktam skaitam dažādu industriju līderiem nejaušā kārtībā.
Iedzīvotājs balso par savām prioritātēm ar savu maku, un neviens nesūdzētos ka no viņa kabatas redz būvē Ulmanim pieminekli vai Stikla kalnu.
Ak jā, un upēs tecētu tā garšīgā putra.
Vienīgais Latvijas glābšanas plāns
Click to share on Twitter (Opens in new window)
Click to share on Facebook (Opens in new window)
26 thoughts on “Vienīgais Latvijas glābšanas plāns”
May 6, 2010 at 12:07 am
gan jau pie Tava scenārija arī izpildītāji sarastos milzums ar gana nesaprotamu/necaurspīdīgu darbību, utt. pie tam katram individuāli būtu pārāk grūti monitorēt katru savu interešu jomu + ilgtermiņā veikt atbilstošu alokāciju.
May 6, 2010 at 10:32 am
May 6, 2010 at 10:35 am
[…] This post was mentioned on Twitter by N.R., N.R.. N.R. said: Vienīgais Latvijas glābšanas plāns http://bit.ly/bcvSUv […]
May 6, 2010 at 10:43 am
patiesībā varētu būt diezgan sakarīgs modelis
May 6, 2010 at 10:46 am
Pārāk liels “darītāju” piedāvājums rezultētos tajā, ka katrs dabūtu baigi maz naudas, un reāli nekas netiktu izdarīts.
Varētu gan uzlabot sistēmu ar divu līmeņu balsojumu – vispirms balso par sev tīkamajām kompānijām, un tad sabalsotais uzvarētājs iegūst visu naudu kas saziedota konkrētajai jomai. Tad gan visi nebūtu apmierināti, jo būtu balsojuši par “Kruto ceļu būvi” bet uzvarētu “Taisno ceļu būve” un atkal nauda aizietu mērķiem, ko Iedzīvotājs nebija paredzējis.
May 6, 2010 at 10:49 am
Tavs pēdējais komentārs jau arī pasaka piedāvājuma problēmu. Savukārt x līmeņu balsojuma versija ir arī patreiz – balso par tīkamāko partiju un ir liela daļa neapmierināto, kas balsoja par citām ;))
May 6, 2010 at 11:00 am
Jā, bet ir dažas atšķirības – Iedzīvotājs pats izvēlas par kurām nozarēm grib atdot nodokļu naudu, Partiju problēma ir tikai izpildītāja uzņēmumā, un tas ir labāk nekā patlaban. Turklāt nav mistisku Partiju kas nodarbojas nezin ar ko, ir tikai gala izpildītāji, kuru darbus skaidri var redzēt 🙂
May 6, 2010 at 1:04 pm
Ideja jau nu ļoti inovatīva, bet lielākā daļa LV vēlētāju vēl līdz šim tā arī nav apjēguši plusu/mīnusu sistēmu, kas būtu ļoti efektīva 🙂
May 6, 2010 at 1:06 pm
Problēma jau nav plusos mīnusos, bet to purnu nezināšanā.
May 6, 2010 at 1:18 pm
Pārāk daudz naudas tiktu izšķiest reklamējoties un kustinot naudu turpu šurpu. Bet, ja to mazliet ierobežo, tad var padomāt arī realistiskākus idejas pielietojuma veidus. Piemēram, no iedzīvotāju ieņēmuma nodokļa (25%), viens procents varētu būt ‘tiešais nodoklis’ un katrs iedzīvotājs varētu izlemt, uz kurieni tas procents tiks novirzīts – uz kādu valsts nozari, valsts iestādi vai arī uz kādu sabiedriskā labuma organizāciju vai pat politisku partiju.
Tas raisītu cilveku iesaistīšanos sabiedriskajā processā, dotu papildus finaces populārām organizacijām, bet arī nebūtu tik ļoti radikāli un iespējams, pat varētu būt realizējami.
May 7, 2010 at 8:41 pm
Viss jau būtu normāli, bet ja neviens nesaziedotu naudu piemēram medicīnai vai kaut kam citam bez kā var iztikt???
May 8, 2010 at 5:30 am
He, bet sliktāk jau nepaliks 😉 Tagad jau tā nav naudas medicīnai. Šis raksts vispār tapa dēļ absurdās situācijas, kad bērnu slimnīcai jāziedo nauda, jo tu uz visiem bija viens termometrs un nekā cita.
May 12, 2010 at 11:20 am
Leave a Reply to Anonymous Cancel reply
Your email address will not be published. Required fields are marked *
Save my name, email, and website in this browser for the next time I comment.
Notify me of follow-up comments by email.
Notify me of new posts by email.
This site uses Akismet to reduce spam. Learn how your comment data is processed.
Rakstus šeit jau vairāk kā 20 gadus raksta Normunds.